open-index/open-wikipedia-markdown huggingface dataset:
Minna-Maria Kangas

**Minna-Maria Susanne Kangas** (s. 5. helmikuuta 1983 Oulu) on suomalainen kestävyysurheilija. Alkujaan Kangas kilpaili kestävyysjuoksussa, kunnes vaihtoi jalkavamman takia pyöräilyyn vuonna 2015.

Kestävyysjuoksussa Kankaan päälaji oli estejuoksu. Seuratasolla hän edusti vuoteen 2008 Rovaniemen Lappia, vuoteen 2012 Oulun Pyrintöä ja sen jälkeen Helsingin Jyryä. Juoksu-urallaan häntä valmensivat Päivi Tanttinen (vuoteen 2004), Jouni Noronen vuosina 2005–2009 ja vuodesta 2009 lähtien Tommy Ekblom. Estejuoksun lisäksi Kangas kilpaili maastojuoksussa sekä ratakilpailusta kaikilla matkoilla 1&nbsp;500 metriltä 5&nbsp;000 metrille. Aikuisten SM-kisoissa Kangas on saavuttanut kestävyysjuoksussa viisi mitalia, hopeaa 5&nbsp;000 metrillä (2007) ja maastojuoksussa kuuden kilometrin matkalla (2012) sekä kaksi pronssia 3&nbsp;000 metrin estejuoksusta (2010 ja 2011) ja pronssia sisäradoilla 3&nbsp;000 metrin juoksusta (2013). Suomi–Ruotsi-maaottelussa hän on ollut mukana kolme kertaa, vuosina 2007, 2010 ja 2011. Kankaan ennätys 3&nbsp;000 metrin esteissä on 9.55,27 vuodelta 2012 ja se oikeuttaa Suomen kaikkien aikojen tilastossa sijalle kuusi.

Pyöräilyssä Kangas edustaa Suomessa Idrottsklubben-32-seuraa. Kansainvälisissä kilpailuissa hän edusti Memorial Santos - Saddledrunk -joukkuetta vuonna 2021 ja Baloise-WB Ladies -euraa 2023. Hän on saavuttanut maantieaika-ajossa SM-kultaa 2019 ja 2020 ja SM-hopeaa 2021, maantieajossa SM-kultaa 2020 sekä SM-hopeaa 2017, 2019 ja 2021, paritempossa SM-pronssia 2015 sekä maantieajon joukkuekilpailussa SM-kultaa 2017, 2018, 2019 ja 2020 ja SM-hopeaa 2016 sekä joukkueaika-ajossa maantiellä SM-kultaa 2020. Kortteliajossa hän on saanut SM-hopeaa 2020 ja SM-pronssia 2019. Cyclocrossissa hän saavutti SM-kultaa 2022 ja SM-pronssia 2020. Rata-ajossa hän on saanut 4 000 metrin joukkueajossa SM-kultaa 2016 ja 2017, 3 000 metrin takaa-ajossa SM-hopeaa 2018 ja SM-pronssia 2016 ja 2017 sekä linja-ajossa SM-pronssia 2017. Hän voitti Tour of Uppsala -kilpailun prologin 2018.

## Lähteet
William Hirons

**William Hirons** (15. kesäkuuta 1871 – 5. tammikuuta 1958) oli brittiläinen köydenvetäjä. Hän oli mukana voittamassa kultaa vuoden 1908 kesäolympialaisissa Lontoossa. Hän oli kilpailun voittaneen *London City Police* -joukkueen vanhin jäsen.

## Lähteet
Vompelit

**Vompelit** (*The Wombles*) on englantilaisen Elisabeth Beresfordin kirjoittama viisiosainen lastenkirjasarja. Kotimaassaan sarja tunnetaan parhaiten BBC:n vuodesta 1973 eteenpäin tuottamasta samannimisestä nukkeanimaatiosarjasta.

Sarja kertoo vompeleista, pörröisistä ja teräväkuonoisista olennoista, jotka elävät maan alla keräten ihmisten poisheittämiä tavaroita ja kierrättäen ne omaan käyttöönsä. Sarjan mukaan vompeleita elää maailman jokaisessa maassa, mutta se keskittyy kertomaan Lontoon Wimbledonissa elävästä vompelisuvusta.

Beresford keksi sanan "womble", kun hän oli eräänä jouluna kävelyllä Wimbledonin yhteismaalla lastensa kanssa, ja yksi hänen lapsistaan kutsui paikkaa nimellä "Wombledonin yhteismaa".

## Kirjat
**The Wombles* (Bloomsbury, 1968)
**Suom. *Vompelit* (WSOY, 1976)
**The Wandering Wombles* (Bloomsbury, 1970)
**Suom. *Vaeltavat vompelit* (WSOY, 1979)
**The Wombles at Work* (Bloomsbury, 1973)
**Suom. *Vompelit työn touhussa* (WSOY, 1980)
**The Wombles to the Rescue* (Bloomsbury, 1974)
**The Wombles Go Round the World* (Bloomsbury, 1976)

Kahta viimeistä romaania ei ole suomennettu, ja ne ovat Englannissakin kolmea ensimmäistä huonommin tunnettuja.

Neljä kirjoista kuvitti Margaret Gordon, *Vompelit työn touhussa* Barry Leith. Alkuperäisissä painoksissa vompelit kuvattiin 4-5 jalan (noin puolentoista metrin) pituisiksi, ja kuvissa he muistuttivat ulkonäöltään nallekarhuja. BBC:n TV-sarjassa heidät kuvattiin kuitenkin noin polvenkorkuisina ja teräväkuonoisina, ja kirjojen uudemmissa painoksissa kuvitus muutettiin tämän mukaiseksi.

## Kulttuurillinen merkitys
Vompelit ovat brittiläinen kulttuuri-ikoni samalla tavalla kuin Muumit Suomessa, ja TV-sarja pysyi suosittuna 80-luvulle asti. Puhekielessä hyvää tarkoittavaan mutta hajamieliseen ja tehottomaan ihmiseen saatetaan Englannissa toisinaan viitata "vompelina".

Useita wimbledonilaisia urheiluseuroja kutsutaan lempinimellä "The Wombles", ja jalkapalloseurat Wimbledon FC ja AFC Wimbledon ovat käyttäneet maskottinaan vompelihahmoja.

Sarjan suosioon vaikutti sen kierrätysteema, joka tuli suosituksi 70-luvulla vihreän liikkeen ja luonnonsuojelun popularisoitumisen myötä.
Oszkár Gerde

**Oszkár Gerde** (8. heinäkuuta 1883 – 8. lokakuuta 1944) oli unkarilainen miekkailija. Hän syntyi Budapestissa ja kuoli Mauthausen-Gusenin keskitysleirillä. Hän oli mukana voittamassa kultaa säilän joukkuekilpailussa sekä kesäolympialaisissa 1908 Lontoossa että kesäolympialaisissa 1912 Tukholmassa.

## Lähteet
Susquehanna

**Susquehanna** on joki Yhdysvaltain koillisosassa. Se on 747&nbsp;kilometriä pitkä ja Yhdysvaltain itärannikon joista kolmanneksi pisin Atlanttiin laskeva. Susquehannan valuma-alue on Yhdysvaltain kuudenneksitoista suurin Se virtaa New Yorkin, Pennsylvanian ja Marylandin osavaltioiden läpi. Muun muassa Pennsylvanian pääkaupunki Harrisburg sijaitsee joen varrella. Se muodostuu kahdesta haarasta, joista päähaarana pidetty pohjoishaara alkaa New Yorkin puolelta. Lyhyempi Pennsylvaniasta alkava länsihaara liittyy jokeen lähellä Northumberlandia Pennsylvanian keskiosassa.

Susquehannan valuma-alue on 71&nbsp;000&nbsp;neliökilometriä ja käsittää melkein puolet Pennsylvaniasta ja osia Appalakkien vuoriston Alleghenyn laakiosta, jossa se kulkee mutkitellen uurtamassaan laaksossa. Joki laskee Chesapeakenlahden pohjoisosaan ja vastaa puolta lahden makean veden virtaamasta. Chesapeakenlahti on Susquehannan ria.

## Lähteet

## Aiheesta muualla
Sydney Martineau

**Sydney Martineau** (6. tammikuuta 1863 – 1945) oli brittiläinen miekkailija. Hän kilpaili kesäolympialaisissa 1908 Lontoossa ja kesäolympialaisissa 1912 Tukholmassa. Jälkimmäisessä hän oli mukana saamassa hopeaa kalvan joukkuekilpailussa.

## Lähteet
Dirk Scalongne

**Dirk Scalongne** (12. joulukuuta 1879 Amsterdam – 1. huhtikuuta 1973 Amstelveen) oli alankomaalainen miekkailija. Hän kilpaili vuoden 1912 kesäolympialaisissa Tukholmassa ja oli siellä mukana saamassa pronssia säilän joukkuekilpailussa.

## Lähteet
Triple Nine Society

**Triple Nine Society** (lyhenne **TNS**) on vuonna 1978 perustettu yhdistys, jonka jäsenet ovat saavuttaneet yhdessä tai useammassa aikuisille tarkoitetussa standardoidussa älykkyystestissä suuremman älykkyysosamäärän kuin 99,9&nbsp;% väestöstä. Yleensä tämä tarkoittaa, että äo:n on oltava vähintään 146 olettaen, että keskihajonta on 15 ja keskiarvo 100. 

Tämä vertautuu  Mensa International –järjestöön, joka on TNS:ää tunnetumpi ja jäsenmäärältään suurempi järjestö korkean älykkyysosamäärän omaaville ihmisille. Mensa hyväksyy hakijat, joiden älykkyyden taso on parempi kuin 98&nbsp;% väestöstä, joka tarkoittaa nykyisin samaa kuin vähintään 132 pistettä esimerkiksi Cattellin testissä, jossa keskihajonta on 16. 

Kesäkuussa 2010 TNS raportoi noin 980 jäsentä, jotka asuvat lähes 30 maassa (myös Suomessa), joskin useimmat jäsenet ovat Yhdysvalloista.
TNS julkaisee Vidya –nimistä lehteä, joka sisältää eri aiheisiin perehtyneiden jäsenten kirjoittamia artikkeleita. Yhdistyksen jäsenet viestivät toistensa kanssa sähköpostilla, viikoittaisella IRC-yhteydellä sekä erilaisissa tapahtumissa. Eurooppalaiset jäsenet ovat perustaneet XING-neuvotteluohjelmistoa käyttävän ryhmän. 

Triple Nine Society perustuu demokratian periaatteisiin. TNS toteaa, että ryhmä kannustaa jäsentensä näkemysten vapaata ilmaisua. Seuraavassa Triple Nine Societyn perustusasiakirjan johdantokappale:
 
"Triple Nine Society sitoutuu ystävyyteen, viestintään, älykkyyden etsinnän seikkailuun ja yksilön mahdollisuuksien parempaan toteutumiseen. Se ei salli kenenkään määrätä toisen ajattelua, eikä suosittele mitään ajattelumallia jäsenilleen. Se pyrkii välttämään ainutlaatuisuuteen perustuvaa eristäytyneisyyttä. Yhdistyksen johtoajatus on tasa-arvoinen ja toverillinen pikemmin kuin ylemmyyteen perustuva. Yhdistys on uudistumiselle ja kehittymiselle avoin ." 
- Triple Nine Society" 

(Englanniksi:
*"The Triple Nine Society is committed to friendship, communication, the adventure of intellectual exploration, and a greater realization of individual potentials. It neither sanctions the imposition of one person's philosophy on another nor subscribes to any particular philosophy for its members. It will strive to avoid the insularity of mere exclusiveness. The guiding principle of the Society is democratic and collegial rather than hierarchical. The Society will remain open to innovation and evolution.
— Triple Nine Society"*)

## Tunnettuja jäseniä

*Ronald Hoeflin, filosofi
*Mike Keefe, toimittaja-sarjakuvantekijä, Pulitzer-palkinnon voittaja
*Kirk Kirkpatrick, liikemies
*Jack Schaeffer, muusikko
*Robert Forster, näyttelijä

## Lähteet

## Aiheesta muualla
*Virallinen sivusto: http://www.triplenine.org
*Triple Nine Societyn maailmanlaajuinen kokoontuminen: http://ggg999.org
*Muita korkean ÄO:n yhdistyksiä verkossa: http://www.eskimo.com/~miyaguch/#societies 
*Triple Nine Societyn julkaisu The Denver Post:  http://ed.schreiber.org/tns/Post/
Hans Meulengracht Madsen

**Hans Meulengracht Madsen** (9. syyskuuta 1885 – 7. lokakuuta 1966) oli tanskalainen purjehtija. Hän kilpaili kesäolympialaisissa 1912 Tukholmassa ja oli siellä mukana saamassa hopeaa kuuden metrin luokassa. Olympiaurheilijat Svend Meulengracht Madsen ja Vigo Meulengracht Madsen olivat hänen veljiään.

## Lähteet
Arthur Downes

**Arthur Drummond Downes** (23. helmikuuta 1883 – 12. syyskuuta 1956) oli brittiläinen purjehtija. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa 12 metrin luokassa. Hän valmistui lääkäriksi, ja hänen veljensä Henry Downes osallistui myös olympialaisiin.

## Lähteet
Rovaniemen Lappi

**Rovaniemen Lappi** (lyhenne **RoLa**) on vuonna 1932 perustettu urheiluseura. Alkuperäiseltä nimeltään seura oli **Työväen Voimistelu- & urheiluseura Lappi ry**. Seura on kuitenkin ihmisten keskuudessa tunnettu koko historiansa ajan paremmin nimellä Rovaniemen Lappi ja tämän vuoksi yleisessä käytössä ollut nimi vakiintui käyttöön myös virallisissa yhteyksissä.

Rovaniemen Lapin alkuperäiseen lajivalikoimaan kuuluivat voimistelu, hiihto, paini ja yleisurheilu. Seura tunnetaan vahvana yleisseurana, jonka riveissä on koko sen historian aikana urheiltu 22 eri lajissa ja mitaleita seura on saavuttanut SM-tasolla kahdeksassa eri lajissa.

Nykyisin seuraan kuuluu neljä jaostoa; suunnistus, yleisurheilu, hiihto ja veteraaniurheilu. Seura on keskittynyt vahvistamaan omaa junioritoimintaansa, mutta myös veteraanit ovat tuoneet seuralle mitaleita yleisurheilusta ja hiihdosta aina MM-kisoja myöten. Menestyneimpiä Lapin yleisurheilijoita ovat kestävyysjuoksijat Johanna Peiponen ja Minna-Maria Kangas.

Jalkapallossa seuran miesten edustusjoukkue pelasi parhaimmillaan II divisioonaa kausina 1988 ja 1992. Kaudeksi 1993 seura yhdisti jalkapallotoimintansa Rovaniemen Reippaan kanssa, mistä muodostui edelleen toimiva FC Santa Claus.

## Lähteet

## Aiheesta muualla
*Seuran kotisivut
Klintsy

**Klintsy** () on Venäjän länsirajalla sijaitsevan Brjanskin alueen toiseksi suurin kaupunki. Se sijaitsee linnuntietä 152 kilometriä alueen pääkaupungista Brjanskista länsilounaaseen ja 43 kilometriä Valko-Venäjän Homelin alueelta itään.

Kaupunki on alueellisesti merkittävän Klintsyn kaupunkipiirin keskus, jossa asui vuonna 2010 kaikkiaan 70&nbsp;350 henkeä. Heistä 7&nbsp;840 oli maaseutuasukkaita ja itse kaupungissa asui 62&nbsp;510 henkeä. Klintsy toimii myös ympäröivän Klintsyn piirin (20&nbsp;503 as.) keskuksena.

Kaupungin perustamisvuotena pidetään vuotta 1707. Kaupungin nähtävyyksiin kuuluu kotiseutumuseo.

Klintsy sijaitsee Brjanskista länsilounaaseen kohti Homelia vievän Venäjän rautateiden päärataverkkoon kuuluvan radan varrella (Klintsyn asema). Maanteistä keskeisimpiin kuuluu 8 kilometriä kaupungin eteläpuolitse kulkeva valtatie M13 (Brjansk–Valko-Venäjän Homel).

Klintsy sijaitsee alueella, jonka länsipuolelle kulkeutui vuoden 1986 Tšernobylin ydinvoimalaonnettomuuden seurauksena merkittäviä määriä cesium-137 -laskeumaa. Klintsyn kaupunki säästyi pahemmimmilta saasteilta, mutta jo ympäröivän Klintsyn piirin länsiosissa on alueita, joissa maankäyttöä on rajoitettu laskeuman takia.

## Asukasluvun kehitys

Klintsyn kaupunkipiirin (gorsovet tai gorodskoi okrug) asukasluku on kehittynyt vuosien 1959-2010 väestönlaskentojen mukaan seuraavasti:

## Lähteet

## Aiheesta muualla

*Lyhyt historia kaupungin kotisivuilla 
*Klintsyn kaupunkiin ja piiriin keskittynyt portaali   (klintsy-portal.ru)
*Klintsyn piirin sivut   (bryanskrai.ru)
Feira de Santanan yliopisto

**Feira de Santanan yliopisto** (port. *Universidade Estadual de Feira de Santana*; UEFS) on yliopisto Feira de Santanan kaupungissa, Brasiliassa.
Centro Federal de Educação Tecnológica de Minas Gerais

**Centro Federal de Educação Tecnológica de Minas Gerais** (CEFET-MG) on yliopisto Minas Geraisn kaupungissa Brasiliassa. Se on yksi kolmesta Minas Gerais kaupungin rahoittamasta julkisesta yliopistosta.
Universidade Federal de Minas Gerais

**Minas Gerais yliopistot** (port. *Universidade Federal de Minas Gerais*; UFMG-MG) on yliopisto Minas Geraisn kaupungissa, Brasiliassa. Se on yksi kolmesta Minas Gerais kaupungin rahoittamasta julkisesta yliopistosta.

Shanghain Jiao Tong -yliopiston julkaiseman listan mukaan, UFMG on vuonna 2015 maailman parhaiden yliopistojen listalla 401-500 parhaan ryhmässä, eli sijoittuu Brasilian yliopistoista kuuden parhaan joukkoon.

## Lähteet

## Aiheesta muualla
Uppslagsverket Finland

**Uppslagsverket Finland** on ruotsinkielinen tietosanakirja, jonka pääpainopiste on Suomi ja erityisesti suomenruotsalaisuus. Painetun laitoksen viimeinen osa julkaistiin vuonna 2007.

Tietosanakirjaa julkaisi *Föreningen finlandssvenska uppslagsverk*. Aloite sen julkaisemiseksi tehtiin 1969. Ensimmäinen laitos ilmestyi kolmiosaisena vuosina 1982–1985, ja siinä oli noin 9&nbsp;000 hakusana-artikkelia.

Toisen painetun laitoksen julkaisija oli Schildts, ja se ilmestyi viisiosaisena 2003–2007, artikkeleita runsaat 12&nbsp;000. Laitoksen myynti oli yleismaailmalliseen tapaan hidasta.

Tietosanakirja siirtyi 2009 verkkoon, ja sen käyttö on maksutonta. Verkkoversion kustantaja on Svenska folkskolans vänner.

Painettujen laitosten päätoimittaja oli Henrik Ekberg. Verkkoversion päätoimittaja oli vuodesta 2009 syksyyn 2010 Sigbritt Backman ja hänen jälkeensä Johan Lindberg.

## Lähteet

## Aiheesta muualla
*''Uppslagsverket Finlandin'' verkkoversio.
Svenska folkskolans vänner

**Svenska folkskolans vänner rf** (lyh. *SFV*) on suomenruotsalainen yhdistys, joka on perustettu 1882 edistämään suomenruotsalaisten koulutusta ja sivistystä.

## Historia
Yhdistyksen perusti Vilhelm Grefberg. Kun Suomeen oli tullut oppivelvollisuus vuonna 1921, yhdistyksen tehtävänä on ollut tukea yksityisiä ruotsinkielisiä kansakouluja ja lasten päiväkoteja seuduilla, joilla ruotsin kieli on vähemmistöasemassa. Nykyisin yhdistys ylläpitää myös ruotsinkielisiä kansankorkeakouluja ja ammattikoulutusta Axxell Utbildning Ab:n puitteissa. Yhdistys omisti kustantamo Schildts förlagin, ja sillä on huomattava omaisuus. Yhdistys innostaa ja tukee myös yksityishenkilöitä palkinnoilla ja stipendeillä. 

## Toiminta
Tukiyhdistyksellä *Understödsföreningen för Svenska folkskolans vänner rf:llä* on noin 7&nbsp;000 henkilöjäsentä. Emoyhdistyksen *Svenska folkskolans vänner rf:n* jäseneksi kutsuu sen hallitus, jäseniä on noin 400..

Yhdistys on julkaissut vuosittain vuodesta 1886 vuosikirjaa *SFV-kalendern*. Vuodesta 2015 neljästi vuodessa ilmestyvän jäsenlehden nimi on *SFV-magasinet*. Svenska folkskolans vänner on julkaissut vuodesta 2009 alkaen verkossa ollutta hakuteosta *[[Uppslagsverket Finland]]*, joka on lukijoiden käytössä maksutta. Vuosina 1922–2015 yhdistys julkaisi jäsenlehteä *[[Svenskbygden]]*. 

## Omistuksia
Yhdistys on Veritas Eläkevakuutuksen seitsemänneksi suurin osakkeenomistaja 7,32 prosentin osuudella

## Jaetut avustukset
Yhdistys jakoi vuonna 2023 noin 2,2 miljoonaa euroa avustuksina, palkintoina ja stipendeinä.

## Lähteet

## Aiheesta muualla
*Svenska folkskolans vänner. Yhdistyksen verkkosivusto.
Anna Liisa (vuoden 1945 elokuva)

**Anna Liisa** on Orvo Saarikiven ja Toivo Särkän ohjaama elokuva vuodelta 1945. Elokuva perustuu Minna Canthin näytelmään *[[Anna Liisa]]* (1895), josta Särkkä muokkasi käsikirjoituksen.

Siiri Angerkoski palkittiin roolisuorituksestaan vuoden 1945 parhaan naissivuosan Jussi-palkinnolla.

Canthin syntymän satavuotisjuhlan kunniaksi suunniteltua elokuvaa on moitittu teatterimaisuudesta.

## Näyttelijät

## Lähteet

## Aiheesta muualla
*Arvio, Iltalehti
Olu Dara

**Olu Dara** (s. 12. tammikuuta 1941) on yhdysvaltalainen jazzmuusikko.

Dara on julkaissut muun muassa sooloalbumit *[[In the World: From Natchez to New York]]* ja *[[Neighborhoods (Olu Daran albumi)|Neighborhoods]]*.

Dara on myös hip hop -muusikko Nasin isä. Hän on vieraillut poikansa *[[Street's Disciple]]* -tupla-albumilla olevissa kappaleissa "Street's Disciple" ja "Bridging the Gap" ja esikoisalbumilla *[[Illmatic]]* kappaleessa "Life's a Bitch".
## Diskografia
### Johtajana
* *In the World: From Natchez to New York* (1998)
* *Neighborhoods* (2001)

### Jäsenenä
### The Be Good Tanyas
* *Chinatown* (2003) 

### Dirty Dozen Brass Band
* *Medicated Magic* (2002) 

### Julius Hemphill
* *Flat-Out Jump Suite* (Black Saint, 1980)

### Jack McDuff
* *Who Knows What Tomorrow's Gonna Bring?* (Blue Note, 1970)

### David Murray
* *Flowers for Albert: The Complete Concert* (1976)
* *Ming* (1980)
* *Home* (1981)
* *Live at Sweet Basil Volume 1* (1984)
* *Live at Sweet Basil Volume 2* (1984)

### James Newton
* *The African Flower* (1985)

### Don Pullen
* *The Sixth Sense* (Black Saint, 1985)

### Henry Threadgill
* *When Was That?* (1982)
* *Just the Facts and Pass the Bucket* (1983)

### James Blood Ulmer
* *Are You Glad to Be in America?* (1980)
* *Free Lancing* (1981)
* *No Escape from the Blues: The Electric Lady Sessions* (2003)

### [[Cassandra Wilson]]
* *Days Aweigh* (1987)
* *Belly of the Sun* (2002) 

## Lähteet
Porgy and Bess (Miles Davisin albumi)

**Porgy and Bess** on yhdysvaltalaisen jazz-trumpetisti Miles Davisin studioalbumi vuodelta 1958. Se sisältää George Gershwinin blues- ja jazz-vaikutteisen oopperan soitinmusiikkina. Teoksen on sovittanut ja orkesteria johtaa Gil Evans.

Levy-yhtiö on Columbia Records ja albumin luettelotunnus on PC 8085.

Kansitekstin *Gershwin and the Sounds of Jazz* on laatinut Charles Edward Smith. Hän on muun muassa osallistunut kirjojen *Jazzmen* (Harcourt, Brace) ja *The Jazz Makers* (Rinehart) tekoon. Artikkelissaan Smith lainaa Bill Russoa teoksessa *The New Yearbook of Jazz Horizon* ja Nat Hentoffin tekemää Miles Davisin haastattelua *The Jazz Review*'n joulukuun numerossa vuonna 1958 sekä Gershwinin artikkelia *Relation of Jazz to American Music*, joka on Henry Cowellin toimittamassa kirjassa *American Composers on American Music* (Palo Alto, 1933).

Valokuvan albumin kanteen on ottanut Roy de Carava.

## Kappaleet

## Kokoonpano ja äänitys

Miles Davis – trumpetti ja flyygelitorvi.

Äänitetty 22. heinäkuuta 1958: "My Man's Gone Now", "Gone", Gone, Gone, Gone”.

* Trumpetti: Louie Mucci, Ernie Royal, John Coles, Bernie Glow
* Käyrätorvi: Willie Ruff, Julius B. Watkins, Gunther Schuller
* Vetopasuuna: Jimmy Cleveland, Joseph Bennett, Dick Hixon, Frank Rebak
* Tuuba: John ("Bill") Barber
* Saksofoni: Julian Adderly, Danny Banks
* Huilu: Phil Bodner, Romeo Penque
* Basso: Paul Chambers
* Rummut: Philly Joe Jones

Äänitetty 29. heinäkuuta 1958: "Here Come de Honey Man",
"Bess, You Is My Woman Now", "It Ain't Necessarily So",
"Fishermen, Strawberry and Devil Crab". Rummuissa on Jimmy Cobb Philly Joe Jonesin tilalla.

Aänitetty 4. elokuuta 1958: "Prayer (Oh Doctor Jesus)", "Where's My Bess", "The Buzzard Song". Huilua soittaa Jerome Richardson Phil Bodnerin tilalla.

Äänitetty 18. elokuuta 1958: "Summertime", "There's a Boat That's Leaving Soon For New York", "I Loves You, Porgy".

## Uudelleenjulkaisut

Vuonna 2007 Sony BMG Music Entertainment on julkaissut albumin sarjassa *Original Album Classics* 5xCD (Columbia 88697160382CD4). Albumin nimenä on *Porgy & Bess*. Albumille on lisätty kappaleet "I Loves You, Porgy" (kesto 4:17) ja "Gone (otto 4)" (3:40). Muutamille kappaleille on annettu vaihtoehtoiset nimet: "Oh Bess, Oh Where's My Bess?", "Prayer" sekä "I Wants to Stay Here (aka I Loves You Porgy)".

## Arviot

Ilkka Laine on arvioinut albumia MUSA-lehdessä olleen artikkelisarjansa yhteydessä. Hänen mukaansa levy ei ole yhtä onnistunut kuin Miles Davisin ja Gil Evansin yhteistyönä noihin aikoihin syntyneet kaksi muuta albumia *[[Miles Ahead]]* ja *[[Sketches of Spain]]*. Onnistuneimpana kappaleena hän pitää "Summertimea".

## Lähteet

* Miles Davis 5xCD *Original Album Classics* (Columbia 88697160382CD4) 2007

; Viitteet
Newman

**Newman** on muun muassa seuraavien henkilöiden sukunimi:

* Alfred Newman (1901–1970), yhdysvaltalainen elokuvasäveltäjä
* Ali Newman, *Brother Ali* (s. 1978), yhdysvaltalainen rap-artisti ja tuottaja
* Alysha Newman (s. 1994), kanadalainen seiväshyppääjä
* Barnett Newman (1905–1970), yhdysvaltalainen taidemaalari ja kuvanveistäjä
* Barry Newman (1930–2023), yhdysvaltalainen elokuva- ja televisionäyttelijä
* Edwin Newman (1919–2010), yhdysvaltalainen televisiopersoona ja kirjailija
* Guy Newman (s. 1969), australialainen vesipalloilija
* James Newman (s. 1985), englantilainen laulaja ja lauluntekijä
* Jocelyn Newman (1937–2018), australialainen liberaalipuolueen poliitikko
* John Newman (s. 1990), brittiläinen laulaja ja lauluntekijä
* John Henry Newman (1801–1890), englantilainen pappi ja runoilija
* Joy Newman (s. 1945), brittiläinen uimahyppääjä
* Max Newman (1897–1984), englantilainen matemaatikko ja koodinmurtaja
* Paul Newman (1925–2008), yhdysvaltalainen näyttelijä, elokuvaohjaaja, yrittäjä ja kilpa-autoilija
* Randy Newman (s. 1943), yhdysvaltalainen lauluntekijä, säveltäjä, sovittaja, laulaja ja pianisti
* Richard Newman (s. 1949), yhdysvaltalais-kanadalainen ääninäyttelijä
* Ryan Newman (s. 1998), yhdysvaltalainen lapsinäyttelijä
* Thomas Newman (s. 1955), yhdysvaltalainen säveltäjä
* Walter Newman (1916–1993), yhdysvaltalainen käsikirjoittaja
* William Clifford Newman (1928–2017), yhdysvaltalainen katolinen piispa.
Säkylän Urheilijat

**Säkylän Urheilijat** on Säkylässä vuonna 1944 perustettu urheiluseura. Se on alusta alkaen tarkoitettu yleisseuraksi ja sen alkuperäiseen lajivalikoimaan kuuluivat yleisurheilu, pesäpallo, hiihto ja voimistelu. Vuosien saatossa lajivalikoima on monipuolistunut ja mukaan lajeista on alkuperäisten lisäksi tullut jääkiekko, lentopallo, ampumahiihto (yhdessä hiihdon kanssa saman jaoston alla), tennis/sulkapallo sekä erilaiset lasten liikuntakerhot. Voimistelu on alkuperäisistä lajeista saanut jäädä ja tilalle ovat tulleet voimailulajit. Säkylän Urheilijoilla on jäseniä noin 700. Säkylän Urheilijoihin kuuluu esimerkiksi moukarinheittomestaruuksistaan tunnettu Sanni Saarinen.

## Aiheesta muualla
Seuran kotisivut
Katja Salivaara

**Katja Salivaara** (s. 12. elokuuta 1980 Mikkeli) on suomalainen pikajuoksija. Hän edusti koko uransa ajan Mikkelin Kilpa-Veikkoja ja häntä valmensivat uransa aikana Katja ja Kari Kuusela, Heikki Lehti, Miska Viiri ja Petteri Jouste. 

Salivaara on saavuttanut aikuisten SM-kilpailuissa useita mitaleja: 100 metrin juoksussa kolme pronssia, 200 metrin juoksussa kaksi pronssia, 4 × 100 metrin viestijuoksussa kaksi kultaa, kaksi hopeaa ja yhden pronssin sekä 4 × 400 metrin viestijuoksussa yhden kullan ja kaksi hopeaa. Sisäratojen SM-mitaleja hänellä on aikuisten sarjassa 60 metrin juoksusta yksi pronssi, 200 metrin juoksusta kaksi hopeaa ja yksi pronssi, 60 metrin aitajuoksusta yksi pronssi sekä 4&nbsp;×&nbsp;200 metrin viestijuoksusta yksi kulta ja yksi pronssi. Maaotteluissa hän on ollut mukana useita kertoja vuodesta 1997 lähtien niin aikuisten kuin myös eri ikäkausimaajoukkueiden edustajana. Hänen ennätyksensä 100 metrin juoksussa on 11,69 ja 200 metrin juoksussa 24,07.

Alle 20-vuotiaiden EM-kilpailuissa 1999 Salivaara juoksi osuuden Suomen pronssijoukkueessa 4&nbsp;×&nbsp;100 metrin viestijuoksussa.

## Lähteet
Jukka-Pekka Lehto

**Jukka-Pekka Lehto** (s. 28. lokakuuta 1958 Ahlainen) on suomalainen säveltäjä ja huilisti.

Lehto on opiskellut huilunsoittoa Turun konservatoriossa sekä Sibelius-akatemiassa ja soittanut Laivaston soittokunnassa, Turun filharmonisessa orkesterissa ja vuodesta 1987 lähtien Pori Sinfoniettassa. Lisäksi Lehto on toiminut musiikinopettajana Uudessakaupungissa, jossa hän myös johti Crusell-viikkoa.

Lehto on säveltänyt 1990-luvun puolivälistä lähtien huilu- ja puhallinorkesterimusiikkia ja viime vuosina myös jousi- ja sinfoniaorkestereille sekä erilaisille kamarikokoonpanoille. Hänen teoksiaan on esitetty ulkomailla muun muassa Unkarissa, Yhdysvalloissa, Englannissa ja Japanissa. Lehdon huilu-piano-teoksia ovat esimerkiksi Air (1996) ja Fuusio (2001). 

Vuonna 2009 Lehto voitti *Ciutat de Betera*-sävellyskilpailun Espanjassa teoksellaan *Cur*. Vuonna 2014 hän voitti Windstream 2014 -kilpailun Riiassa sävellyksellään *Motus contrarius*. Samana vuonna hän voitti myös Satakunnan taidepalkinnon. Vuonna 2021 hän tuli jaetulle toiselle sijalle Tampereen pianokilpailun yhteydessä järjestetyssä sävellyskilpailussa teoksellaan "Antäckningar Å-Ä-Ö".

## Lähteet
*Rhapsody for Bassoon and Wind Ensemble (Jukka-Pekka Lehto, 2002), Northcheshire.org. 

### Viitteet

## Aiheesta muualla
* Music Finland / Composers & Repertoires: Jukka-Pekka Lehto
Koti eläintarhassa

**Koti eläintarhassa** (*We Bought a Zoo*) on vuonna 2011 julkaistu Cameron Crowen ohjaama draamakomedia. Elokuvan pääosissa näyttelevät Matt Damon, Scarlett Johansson, Elle Fanning ja Thomas Haden Church. Elokuva perustuu Benjamin Meen kirjoittamaan omaelämäkerralliseen romaaniin. Elokuvan tarina sijoittuu eteläiseen Kalifornian osavaltioon Yhdysvalloissa. Isä (Matt Damon) muuttaa nuoren perheensä kanssa maaseudulle korjatakseen ja avatakseen uudelleen talousvaikeuksissa olevan eläintarhan.

## Rooleissa

Lähde:

## Vastaanotto
Rotten Tomatoes -kerääjäsivustolla elokuvan 171 arvostelusta 64 prosenttia oli myönteisiä. Metacritic -sivuston 41 arvioon perustuva vastaava lukema oli 58/100.

## Lähteet
Elina Lax

**Elina Lax** (s. 2. syyskuuta 1981 Säkylä) on suomalainen pikajuoksija. Juniorivuosinaan Lax kilpaili myös pituushypyssä, korkeushypyssä ja kolmiloikassa. Seuratasolla hän edustaa Säkylän Urheilijoita ja hänen valmennuksestaan vastaa hänen isänsä Markku Lax. Aikuisten SM-tasolla Laxilla on hallikisoista saaliinaan kultaa, hopeaa ja pronssia 60 metrin juoksusta. Maaotteluissa hän on ollut edustamassa Suomea sekä aikuisten että eri ikäluokkien osalta lukuisia kertoja vuosien 1998 ja 2003 välillä, lajeinaan 100 metrin juoksu, 200 metrin juoksu, 4 x 100 metrin viestijuoksu ja kertaalleen myös pituushyppy. Hänen 100 metrin ennätys on 11,75.

## Lähteet
Juuret (Vesku Jokisen albumi)

**Juuret** on Vesku Jokinen & Sundin pojat -kokoonpanon vuonna 2012 julkaisema albumi. Albumi koostuu muiden artistien tekemistä kappaleista uusina versioina. Albumi nousi Suomen virallisen listan sijalle 8.

Ennen albumin julkaisua ilmestyi single kappaleesta "Olen suomalainen", josta on kuvattu myös musiikkivideo.

## Kappaleet
#  (säv. Oskar Merikanto, san. Ilmari Kianto)
#  (säv. Salvatore "Toto" Cutugno, suom. san. Raul Reiman)
#  (säv. Toivo Kärki, san. Reino Helismaa & Kari Wilkman)
#  (säv. J. M. Bridge, suom. san. Kari Tuomisaari)
#  (säv. ja san. Juha "Watt" Vainio)
#  (säv. Juha Tikka, san. Emil von Retee)
#  (säv. Petri Laaksonen, san. Turkka Mali)
#  (säv. ja san. Veikko Lavi)
#  (säv. ja san. M. A. Numminen)
#  (säv. Toto Savio ja Armando Ambrosino. suom. san. Juha Vainio)
#  (säv. ja san. Veikko Lavi)
#  (säv. ja san. Veikko Lavi)
#  (säv. ja san. Kari Kuuva)
#  (säv. Irwin Goodman, san. Vexi Salmi)

## Lähteet

## Aiheesta muualla
* ''Juuret'' discogs.com -sivustolla
DK (yhtye)

**DK** () oli venäläinen rock-yhtye, jota pidetään yhtenä venäläisen rockin pioneereista ja pitkäikäisimmistä kokoonpanoista. Se on tullut erityisesti tunnetuksi musiikillisista kokeiluistaan ja lo-fi -tyylin ihannoinnista, ts. matalatasoisista konstailemattomista levytyksisä. 

Sergei Žarikov () perusti yhtyeen vuonna 1980 yhdessä muutaman kurssitoverinsa kanssa moskovalaisessa sovelletun matematiikan yliopistossa. Alkuperäisessä kokoonpanossa soitti kitaraa Dmitri Janšin, bassossa oli V. Viš, huilua soitti Igor Adžubei ja Žarikov itse soitti lyömäsoittimia. Yhtye soitti kokeilevaa instrumentaalista, lähinnä jazz-rokiksi luokiteltavaa musiikkia. Musiikkiä äänitettiin kotioloissa avokelanauhurilla ja sitä levitettiin epävirallisina underground-kopioina kädestä käteen tuttavien keskuudessa. Tällainen magnitizdat-nimellä tunnettu julkaisutapa oli varsin yleinen Neuvostoliitossa, koska valtion virallinen levy-yhtiö julkaisi rock- ja muuta vaihtoehtomusiikkia varsin rajoitetusti, ja sensuuri oli tiukka sen suhteen, mitä julkaistiin. 

Muutaman ensimmäisen vuoden aikana yhtyeen basisti ja huilisti vaihtuivat muutamaan kertaan, ja sen musiikkityylissä tapahtui muutoksia kokeilevampaan mutta samalla rytmikkäämpään suuntaan. Kappaleet sisälsivät nyt myös laulusolistiksi ryhtyneen Žarikovin laulua. Lähes kaikki kappaleet olivat myös hänen tekemiään. Yhtyeestä tuli alan piireissä varsin suosittu, ja siihen hakeutui kokeilevan musiikin tekijöitä. Vuonna 1983 siihen liittyikin muutama saksofonisti ja muu puhallinsoittaja, mm. Sergei Letov. Musiikista tuli entistäkin kokeilevampaa, jopa psykedeelistä. Pian yhtyeeseen liittyi myös toinen vokalisti ja kitaristi. Yhtyeen lukuisilla nauhoituksilla esiintyy myös lukuisa joukko vierailijoita muista yhtyeistä. 
Yhtyeen viimeinen nauha-albumi *Požar v mavzoleje* (, ’Tulipalo mausoleumissa’) ilmestyi vuonna 1990. Sen jälkeen vanhoja nauha-albumeita on julkaistu uudelleen vinyylillä ja CD-muodossa, myös uudelleen masteroituina. Ensimmäisen kerran yhtyeen tuotantoa julkaistiin vinyylillä vuonna 1988 kokoelmalla *Rocking soviet*.

1990-luvun jälkeen yhtye on esinntynyt vain satunnaisesti eri kokoonpanoissa, ja siltä on julkaistu lähinnä vanhempaa tuotantoa uudelleenjulkaisuina.
Herbert Ballerina

**Luigi Luciano** (s. 7. heinäkuuta 1980 Campobasso, Italia), paremmin tunnettu nimellä **Herbert Ballerina**, on italialainen radiojuontaja ja näyttelijä.

## Filmografia
### Elokuvat
* *[[Che bella giornata]]*, (2010)

### TV-Sarjat
* *La Villa di Lato*, (2009)
* *Drammi Medicali*, (2009)
Dentsu International

**Dentsu International** (aiemmin Dentsu Aegis Network) on globaali markkinointiviestinnän konserni, jonka pääomistaja on japanilainen mainostoimistojätti Dentsu. Dentsu toimii globaalisti  143 markkinalla ja työllistää noin 66&nbsp;000 ihmistä. Dentsu suunnittelee ja toteuttaa strategista markkinointia luovalla suunnittelulla, mediasuunnittelulla ja -ostamisella, sisältämarkkinoinnilla sekä datalla ja analytiikalla. Suomessa Dentsu työllisti edellisen virallisen tilinpäätöksen mukaan 189 henkilöä. Suomen-yhtiön toimitusjohtajana toimi vuosina 2019–2021 Pauli Aalto-Setälä. 

Suomessa Dentsun toimistoperheeseen kuuluu mediatoimistot Carat ja Vizeum, tulospohjaisen markkinoinnin toimisto iProspect, luova digitoimisto Isobar, sisältömarkkinointitoimisto John Brown Media, kokemuksellisen markkinoinnin toimisto MKTG, ulkomainontaan erikoistuva Posterscope ja ohjelmallisen ostamisen yhtiö Amnet.

## Dentsun toimistoperhe Suomessa

**Carat** on Ranskassa vuonna 1966 perustettu mediatoimisto, joka aloitti toimintonsa Suomessa vuonna 1991 nimellä Oy Carat Finland Ab. Kansainvälisesti Carat toimii 150 maassa ja työllistää 10&nbsp;000 työntekijää.

**Vizeum** on yli 55 maassa toimiva mediatoimistoketju. Suomen toimisto perustettiin vuonna 2003 ja toimii nimellä Vizeum Oy.

**Isobar** (entinen White Sheep Oy) on luova digitoimisto joka toimii 45 maassa. White Sheep perustettiin Suomessa vuonna 2003 ja Aegis Media Finland Oy osti sen vuonna 2008.

**iProspect Finland** on digitaalisen markkinoinnin liiketoimintayksikkö. iProspect on perustettu Yhdysvalloissa vuonna 1996 ja se aloitti toimintansa Suomessa vuonna 2008. iProspect Finland toimii  hakukone- ja konversio-optimoinnin, sosiaalisen median, verkkoanalytiikan sekä hakusana-, display- ja mobiilimainonnan parissa. Kansainvälisesti iProspect toimii 54 maassa ja työllistää yli 4&nbsp;000 henkilöä.

**John Brown Media** on englantilainen sisältömarkkinointitoimisto joka perustettiin Suomeen huhtikuussa 2017.

**Posterscope** on ulkomainontaan erikoistunut toimistoketju. Suomeen toimisto perustettiin vuonna 2006.

**MKTG** (entinen Irokeesi Oy) on tapahtumamarkkinointiin erikoistunut toimisto. Aegis Media Finland osti Irokeesi Oy:n lokakuussa 2012.

**Amnet** on ohjelmallisen ostamisen yhtiö.

## Lähteet

## Aiheesta muualla
*Dentsu Finlandin verkkosivut
*Caratin verkkosivut
*Vizeumin verkkosivut 
*Isobarin verkkosivut 
*iProspectin verkkosivut
*John Brown Median verkkosivut 
*Posterscopen verkkosivut
*MKTG:n verkkosivut 
*Amnetin verkkosivut
Île Saint-Paul

**Île Saint-Paul** on Ranskalle kuuluva saari Intian valtameren eteläosassa. Hallinnollisesti se on osa Ranskan eteläisiä ja antarktisia alueita. Saari on sammunut tulivuori ja sen pinta-ala on 7&nbsp;km². Sillä ei ole vakituista asutusta.

## Maantiede

Île Saint-Paul sijaitsee Intian valtameren eteläosassa noin 90 kilometriä Amsterdamsaaresta lounaaseen ja 3&nbsp;000 kilometriä Réunionilta etelään. Hallinnollisesti se kuuluu Ranskan eteläisiin ja antarktisiin alueisiin. Sen pinta-ala on 7&nbsp;km². Pituus lännestä itään on kolme kilometriä ja pohjoisesta etelään viisi kilometriä. Saari on sammunut tulivuori, jonka kaldera on avoin merelle koillisessa. Kalderan leveys on noin kilometri ja se on 50 metriä syvä. Kalderan seinämät kohoavat ylös lähes pystysuoraan ja korkeimmillaan ne ovat 270 metriä. Saari madaltuu rannikkoa kohti, jossa rantakallioiden korkeus on noin 100 metriä. Hieman kalderasta merelle päin on 83 metriä korkea La Quillen pikkusaari.

Saaren kasvillisuus on vähäistä. Yleisimpiä ovat heinäkasvit. Koska saarella ei ole juurikaan tuulensuojaa, mikään kasvi ei kasva kovin korkeaksi. Eläimistöön lukeutuvat esimerkiksi uudenamsterdaminhylje, töyhtöpingviinit, siniliitäjä, vaaleatyrskynpolkija, jäämyrskyliitäjä, eteläntiira, nokitiira, isokihu, nokialbatrossi ja *[[Thalassarche carteri]]*.

## Historia
Saaren lienevät havainneet ensimmäisenä portugalilaiset merenkävijät vuonna 1559 ja mahdollisesti vuonna 1696 hollantilaiset. Vuonna 1843 saarelle tuli ranskalaisia kalastajia Réunionilta. Kalastajat jättivät jälkeensä nykyisin hylätyn pienen kylän, josta nykypäiviin on säilynyt vain joitakin merkkejä. Saaren ensimmäinen yksityiskohtainen kartta tehtiin itävaltalaisella aluksella *Novara*, joka vietti saaren tuntumassa kaksi viikkoa vuonna 1857. Vuonna 1874 saarelle saapui ranskalainen tähtitieteellinen retkikunta, jonka tarkoituksena oli havainnoida Venuksen kulku Auringon ohi. Retkikunnan mukana ollut geologi Charles Vélain teki ensimmäisen oman alansa tutkimukset saarella. 

Île Saint-Paul liitettiin kiinteästi Ranskaan vuonna 1893. Vuonna 1949 saarelle perustettiin parikymmenhenkinen tutkimusasema, mutta nykyisin saarella on tutkijoita vain ajoittain. Muutamille ranskalaisille aluksille myönnetään vuosittain ravustuslupia saaren vesillä. Île Saint-Paul ja Ranskan subantarktiset saaret ovat olleet vuodesta 2019 osa Unescon maailmanperintöluetteloa.

## Lähteet

## Aiheesta muualla
* Unohdettuna valtameren saarella. Nykyajan robinsonaadi, Kansan kuvalehti, 05.01.1934, nro 1, s. 20, Kansalliskirjaston digitaaliset aineistot
* Nykyaikojen Robinsoneja. Erään retkikunnan matka asumattomalle Saint Paulin saarelle, Aamulehti, 22.10.1939, nro 285, s. 14, Kansalliskirjaston digitaaliset aineistot
Artturi Kästämä

**Artturi Leonard Kästämä** () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri. Myöhemmin hän toimi jääkärivärvärinä ja osallistui Suomen sisällissotaan Oulun suojeluskunnan päällikkönä.

## Perhe ja opinnot
Kästämän vanhemmat olivat leipuri Jaakko Kästämä ja Kristiina Lojlax. Hänet vihittiin avioliittoon vuonna 1921 Martta Maria Helinin kanssa. Hän kirjoitti ylioppilaaksi Lapuan yhteiskoulusta vuonna 1912 ja liittyi Etelä-Pohjalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1913–1915. Hän suoritti useita eri kursseja Suojeluskuntain päällystökoulussa ja kävi Taistelukoulun vuonna 1932. 

## Jääkärikausi

Kästämä hoiti lyhyitä aikoja Lapuan, Härmän, Kauhavan ja Alajärven nimismiehen virkoja vuosina 1913–1915 ja otti osaa jääkäreiden värväystoimintaan ennen kuin itse liittyi vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 8. joulukuuta 1915. Hänet siirrettiin 11. toukokuuta 1916 pataljoonan täydennysjoukkoon ja komennettiin Suomeen, missä hänen tehtävänään oli värvätä uusia alokkaita ja toimia etappimiehenä muun muassa Kivijärvellä sijainneen itäisen etapin pohjoisimman aseman johtajana. Suomesta hän siirtyi marraskuussa 1916 Ruotsiin ja palasi takaisin jääkäripataljoonaan 12. huhtikuuta 1917. Pataljoonasta hänet laskettiin 18. joulukuuta 1917 siviililomalle Saksaan. 

## Suomen sisällissota
Saksasta Kästämä palasi takaisin Suomeen Tornion kautta 7. maaliskuuta 1918 ja liittyi Oulun suojeluskuntaan, missä hän toimi aluksi päällikön apulaisena ja myöhemmin päällikkönä. 
 
## Sisällissodan jälkeinen aika
Kästämä astui sisällissodan jälkeen armeijan palvelukseen 27. toukokuuta 1918 ja ylennettiin kohta sen jälkeen vänrikiksi. Hänet sijoitettiin aluksi 1. Jääkärirykmentin II pataljoonaan. Uuden toimensa ohella hän toimi edelleen Oulun piiripäällikön käytössä. Hänet siirrettiin 1. lokakuuta 1918 alkaen Suomen valkoiseen kaartiin, jossa hänet määrättiin nuoremmaksi upseeriksi 8. komppaniaan. Kaartissa hänet siirrettiin 10. helmikuuta 1919 alkaen Lapuan pataljoonan adjutantiksi ja 16. toukokuuta 1919 alkaen 9. komppanian päälliköksi. Kästämä erosi armeijasta 27. toukokuuta 1919 ja astui suojeluskuntajärjestön palvelukseen, missä hän toimi 1. kesäkuuta 1919 – 25. syyskuuta 1920 välisen ajan Riihimäen ja vähän aikaa Seinäjoen suojeluskunnan paikallispäällikkönä. Myöhemmin hän toimi 31. joulukuuta 1920 – 18. maaliskuuta 1921 välisen ajan Etelä-Pohjanmaan suojeluskuntapiirin sotilasohjaajana ja 1. toukokuuta 1921 – 1. marraskuuta 1922 välisen ajan Riihimäen suojeluskunnan paikallispäällikkönä sekä 1. maaliskuuta 1925 – 31. joulukuuta 1927 välisen ajan Etelä-Hämeen suojeluskuntapiirin X alueen päällikkönä, josta tehtävästä hän erosi ja toimi sen jälkeen asianajajana Riihimäellä ja Seinäjoella. Hänet on haudattu Riihimäelle.  

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 

### Viitteet
Megan Follows

**Megan Follows** (s. 1968) on kanadalainen näyttelijä, joka tunnetaan roolistaan Anna Shirleynä L. M. Montgomeryn Anna-kirjoihin perustuvassa minisarjassa *[[Anna ystävämme (televisiosarja)|Anna ystävämme]]* (1985).

Megan Follows on nuorin neljästä lapsesta perheessä, jossa molemmat vanhemmat ja kaikki sisarukset ovat myös näyttelijöitä. Hän esiintyi ensimmäisen kerran televisiomainoksessa yhdeksänvuotiaana. Kymmenenvuotiaasta alkaen hän on ollut säännöllisesti televisiosarjoissa.

Megan Follows valittiin esittämään Vihervaaran Annaa kanadalaiseen television minisarjaan kolmentuhannen hakijan joukosta. Sarjasta tuli suosittu ja sille tehtiin jatko-osia.

Follows on näytellyt myös vuodesta 2013 asti yhdysvaltalaisessa draamasarjassa *[[Valtiatar]]*. Sarjan tapahtumat sijoittuvat 1500-luvun Ranskaan. Hän näyttelee sarjassa Ranskan kuninkaan vaimoa ja tulevan kuninkaan äitiä, Katariina de' Mediciä.

## Lähteet
Vesku Jokinen & Sundin pojat

**Vesku Jokinen & Sundin pojat** on vuonna 2012 perustettu suomalainen coverkappaleita soittava rockyhtye. Yhtye sai alkunsa, kun Klamydian laulusolisti Vesku Jokinen ryhtyi kokoamaan yhtyettä soololevylleen. Jokisen lisäksi yhtyeeseen kuuluvat kitaristi Joakim Kulju sekä Elonkerjuun rumpali Lenni Paarma ja basisti Antero Naali. Yhtyeen esikoisalbumi *[[Juuret (Vesku Jokisen albumi)|Juuret]]* julkaistiin 25. huhtikuuta 2012.

## Diskografia
### Albumit
* 
* 

### Singlet
* ”Olen suomalainen” (2012)
* ”Kesän lapsi" (2014)

## Kokoonpano
* Vesku Jokinen – laulu
* Joakim Kulju – kitara
* Antero Naali – basso
* Lenni Paarma – rummut

## Lähteet
Kiveliö kutsuu

**Kiveliö kutsuu** on reggaeartisti Puppa J:n toinen sooloalbumi, joka julkaistiin 28. maaliskuuta 2012 Suomen Musiikin kautta. Albumin kappaleesta "Maailmankansalainen" julkaistiin musiikkivideo helmikuussa 2012. Albumi nousi Suomen virallisen albumilistan 34. sijalle.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Puppa J – laulu
* Puppa J – kitara (2, 5)
* Puppa J – mandoliini (2)
* Yona – taustalaulu (4)
* Sini Palokangas – viulu (2, 4, 8)
* Janne Riisiö – perkussiot (3, 7, 11)
* Antti Hermaja – pasuuna (12)

### Tuotanto
* Puppa J – tuottaja (kappaleet 1, 3–4 ja 6–13)
* A7 – tuottaja (kappale 2)
* Tes La Rok – tuottaja (kappale 5)

## Arvostelut
* Rumba: 

## Lähteet
Ville Vepsäläinen

**Ville Vepsäläinen** (s. 16. elokuuta 1976 Savonlinna) on suomalainen korkeushyppääjä. Hän edusti koko uransa ajan Savonlinnan Rientoa. Aluksi hänen valmentajanaan toimi hänen isänsä Reino Vepsäläinen, kunnes hän siirtyi vuonna 2001 Juha Isolehdon valmennettavaksi. Aikuisten SM-tasolla Vepsäläinen voitti kaksi hopeaa ja kaksi pronssi sekä sisäratojen SM-kilpailuista yhden hopean. Maaotteluedustuksia hän keräsi uransa aikana useita vuodesta vuodesta 1996 vuoteen 2004. Vepsäläinen ei ole kilpaillut kansallisissa kilpailuissa enää vuoden 2007 jälkeen. Hänen ennätyksensä 225&nbsp;cm on vuodelta 2002 ja se oikeuttaa Suomen kaikkien aikojen tilastossa jaetulle sijalle 10.

## Lähteet
Savonlinnan Riento

**Savonlinnan Riento** on vuonna 1908 Savonlinnassa perustettu urheiluseura. Toimintaa perustettaessa Riento kehittyi monipuoliseksi yleisseuraksi, jonka lajeiksi sen alkutaipaleelle vakiintuivat voimistelu, yleisurheilu, hiihto, paini, painonnosto ja nyrkkeily. Vuodesta 1948 lähtien Riennon toiminta on keskittynyt pelkästään yleisurheiluun ja nykyisin painopiste on erityisesti lasten ja nuorten urheilussa.

## Aiheesta muualla
*Seuran kotisivut
Saint Paul (täsmennyssivu)

**Saint Paul**, **St. Paul** tai **St. Pauli** voivat tarkoittaa ainakin seuraavia:

*Pyhä Paavali useilla eri kielillä

## Maantieteellisiä kohteita
*Saint Paul, Minnesotan osavaltion pääkaupunki Yhdysvalloissa
*Saint-Paul-Trois-Châteaux, kunta Drômen departementissa Ranskassa
*Saint-Paul-en-Cornillon, kunta Loiren departementissa Ranskassa
*Saint-Paul-de-Vence, kunta Alpes-Maritimesin departementissa Ranskassa
*Saint-Paul, kaupunki Ranskalle kuuluvalla Réunionin saarella
*Saint Paul Island, Alaskan osavaltioon kuuluva saari Beringinmeressä
*St. Paul, kaupunki Saint Paul Islandilla
*Île Saint-Paul, Ranskalle kuuluva saari Intian valtameressä
*Saint Paul, hallintoalue Dominicassa
*St. Pauli, kaupunginosa Hampurissa

## Rakennuksia ja liikennepaikkoja
*St Paulin katedraali, katedraali Lontoossa
*Pyhän Paavalin katedraali (engl. St Paul’s Cathedral), katedraali Melbournessa
*St. Paul’s, metroasema Lontoossa

## Katso myös
* Paavalinkukat eli saintpauliat (*Saintpaulia*), kasvisuku (nimetty saksalaisen Walter von Saint Paul-Illairen mukaan)
Hanna van der Steen

**Hanna van der Steen** (s. 1973) on suomalainen kirjailija. Hänen uusimmat kirjansa ovat Punapipoinen poika -säeromaani ja Hylätyt-fantasiaromaani. Hylätyt oli vuoden 2023 Topelius-palkinto-ehdokas . Aiemmin hän on kirjoittanut Senttu-sarjan, *Tähtisilmät*-fantasiakirjatrilogian   sekä Kullanhohtoisia unelmia  -satukirjan. Lisäksi hän on toimittanut Netta Walldénin kanssa kirjan *Mikä moka!* (2013), johon on koottu nuorten ja julkisuuden henkilöiden kommelluksia, sekä Olli Luoman kanssa Ilmasta riippuen -kirjan, joka kertoo sekä kuumailmapallopilotti Olli Luoman kokemuksista että yleisemmin kuumailmapalloista,

Van der Steen on koulutukseltaan kauppatieteiden maisteri. Hän asuu Hämeenlinnassa.

## Teokset
* 
* 
* 
*
* 
* 
*  
**Senttu ja isosedän haamu.* Karisto, 2018, .
**Senttu ja isosedän haamu*. Karisto, 2018, 
**Senttu ja keksintöjen kesä.* Karisto, 2019,
**Senttu ja seikkailu Mumbaissa*. Karisto, 2020, 
**Punapipoinen poika*. Kvaliti, 2022, 
**Hylätyt.* Kvaliti, 2022, 

## Lähteet

## Aiheesta muualla
*Hanna van der Steenin kotisivu
Chesapeakenlahden silta-tunneli

**Chesapeakenlahden silta-tunneli** (*The Chesapeake Bay Bridge-Tunnel, CBBT*) on Yhdysvaltojen itärannikolla Virginiassa sijaitseva 28,3&nbsp;kilometriä pitkä siltoja ja tunneleita sisältävä tieyhteys. Se kulkee Chesapeakenlahden suun poikki yhdistäen Delmarvan niemimaahan kuuluvan Virginian Eastern Shoren ja Virginia Beachin ja Hampton Roadsin metropolialueen. Valmistuessaan vuonna 1964 se korvasi 1930-luvulla alkaneen lauttaliikenteen South Hampton Roadsin ja Virginian niemimaan välillä.

Silta-tunneliin kuului alun perin 19&nbsp;kilometriä renkkusiltaa, kaksi 1,6&nbsp;kilometriä pitkää tunnelia, neljä tekosaarta, kaksi korkeaa siltaa, noin 3,2&nbsp;kilometriä pengertietä ja 8,9&nbsp;kilometriä lähestymistietä.

Chesapeakenlahden silta-tunneli on ylitetty yli 100&nbsp;miljoonaa kertaa. Sen kautta kulkee U.S. Route 13, Virginian Eastern Shoren tärkein pohjois-eteläsuuntainen tie. Osana itärannikon rantatietä se on ainoa suora yhteys Virginian Eastern Shoren ja eteläisen Hampton Roadsin välillä sekä vaihtoehtoinen reitti koillisesta Norfolkiin ja Etelä- ja Pohjois-Carolinaan. Siltatunneli säästää Virginia Beachista tai Norfolkista Delawaren laakson pohjois- tai itäpuolelle matkustettaessa matkasta 153&nbsp;kilometriä ja ajasta noin puolitoista tuntia. Lisäksi sitä pitkin kulkemalla välttyy Baltimoren-Washingtonin metropolialueen ruuhkilta. Kahdentoista dollarin siltamaksu korvautuu osittain, koska reitti välttää joitakin tiemaksuja Marylandissa ja Delawaressa I-95-tiellä.

Chesapeakenlahden silta-tunneli rahoitettiin siltamaksutuottovelkakirjoilla ja avattiin 15. huhtikuuta 1964. Sen viralliseksi nimeksi annettiin ”Lucius J. Kellam Jr:in silta-tunneli” elokuussa 1987 yhteyden hyväksi pitkään työskennelleen poliitikon mukaan. Se tunnetaan kuitenkin parhaiten Chesapeakenlahden silta-tunnelina.

Vuosina 1995–1999 väylän siltaosuudet levennettiin nelikaistaisiksi, mikä tuli maksamaan liki 200&nbsp;miljoonaa dollaria. Tunneleiden laajentamista on ehdotettu.

## Lähteet
Brantingin muistomerkki

**Brantingin muistomerkki** () on Tukholman Norra Bantorgetilla sijaitseva muistomerkki Ruotsin sosiaalidemokraattisen työväenpuolueen perustajan Hjalmar Brantingin muistoksi. Muistomerkki on 5 metriä korkea ja 6 metriä leveä. Pronssisen muistomerkin valmisti ruotsalainen kuvanveistäjä Carl Eldh. Veistoksen keskellä seisova mies on Hjalmar Branting ja hänen ympärillään olevat ihmiset ovat työläisiä. Carl Eldhin piti alkaa valmistaa veistosta vuonna 1926, vuosi Hjalmar Brantingin kuoleman jälkeen, mutta veistosta alettiin valmistaa vasta vuonna 1952. Muistomerkki joutui vandalismin kohteeksi 17. toukokuuta 1992, kun pieni pommi räjähti veistoksen vieressä. Muistomerkki korjattiin kaksi vuotta myöhemmin, mikä maksoi noin 320&nbsp;000 Ruotsin kruunua (noin 36&nbsp;000 euroa).

## Lähteet

## Aiheesta muualla
Simo Wannas

**Simo Wannas** (s. 8. tammikuuta 1978 Espoo) on suomalainen juoksija. Hän juoksee kaikkia matkoja 800 metriltä maratonille saakka. Hän on edustanut vuodesta 2001 lähtien Helsingin Kisa-Veikkoja. Tätä ennen hänen seurojaan ovat olleet Viherlaakson Veikot sekä Pakilan Visa. Hänen valmentajanaan on toiminut vuodesta 2002 lähtien Timo Vuorimaa.

Aikuisten SM-tasolla Wannas on voittanut 15 mitalia; 5 000 metrin juoksussa yhden pronssin, 10 000 metrin juoksussa kaksi pronssia, puolimaratonilla yhden hopean ja kaksi pronssia, maratonilla yhden pronssin, 4×800 metrin viestissä kaksi kultaa sekä 4×1&nbsp;500 metrin viestissä neljä kultaa ja kaksi hopeaa. Lisäksi hän on voittanut maastojuoksun SM-kisoissa kaksi mitalia (kultaa 4 kilometrin matkalla ja pronssia 12 kilometrin matkalla) ja sisäratojen SM-kisoista yhden hopean 1&nbsp;500 metrin juoksussa.

Uransa aikana Wannas on ehtinyt edustaa Suomea eri maaotteluissa lukuisia kertoja vuodesta 2000 lähtien.

## Lähteet